Iohannis, de Mica Unire: În actualul context politic complicat, Hora Unirii e o metaforă a nevoii de solidaritate, toleranță și empatie
Președintele Klaus Iohannis afirmă, într-un mesaj transmis cu ocazia Zilei Unirii Principatelor Române, că ziua de 24 ianuarie constituie un moment de bilanț și de reflecție asupra moștenirii lăsate de înaintași. Acesta a mai menționat și că: „În actualul context politic complicat, Hora Unirii, simbolul momentului istoric major de la 1859, reprezintă o semnificativă metaforă a nevoii de solidaritate, toleranță și empatie în fața situațiilor de criză”.